דנקל – הקו הסגול

הקו הסגול הוא קו רכבת קלה עתידי כחלק מדנקל. הקו מחבר בין מרכז המטרופולין, תל אביב, לבין דרומו, עמק השפלה בקעת אונו, במסלול שאורכו כ-27 קילומטרים ולו 43 תחנות נוסעים. זהו הקו השני במערכת, לאחר הקו האדום שנחנך ב-2023 ולפני הקו הירוק העתיד להיחנך ב-2028, והוא עתיד להסיע כ-60 מיליון איש בשנה. עבודות הכנת הקרקע, יציקת היסודות והנחת התשתיות החלו ב-2018 בעוד עבודות הבנייה עצמן יחד עם הנחת מסילת הרכבת וחשמולה עתידות להתחיל בסביבות 2024, לקראת פתיחה מתוכננת לפעילות ב-2027. עלות ההקמה מוערכת כזולה ביותר מבין שלושת הקווים במערכת, בסכום של כ-11 מיליארד שקלים. העבודות על הקו כוללות פינוי מקטע בן 350 מטר בשכונת כפר שלם, הרחבת כביש 461, חיבור כביש 6 וכביש 40, סלילת כביש 4612, בניית מתחם הטייסים והפיכת רחוב אלנבי ואת המקטע שבין רחוב העלייה לצ'לנוב ברחוב לוינסקי למדרחוב, ועל אף היותו של הקו היחיד מבין שלושת קווי הדנקל שכל תחנותיו עיליות, הוא המורכב ביותר לביצוע בשל הפרויקטים הנלווים לו. הקו מורכב מזרוע מרכזית שתחילתה במסוף 2000 (ליד תחנת הרכבת תל אביב מרכז, המהווה גם נקודת מפגש והחלפה עם הקו האדום) והמשכה דרך הרחובות: ארלוזורוב, בן-יהודה, אלנבי, העלייה, לוינסקי (שם מסלול הקו מצטלב עם מסלול הקו הירוק, דרך ההגנה (מפגש עם תחנת הרכבת תל אביב ההגנה), דרך השלום (תל אביב), דרך אלוף שדה (גבעתיים – רמת גן), מחלף אלוף שדה ודרך שיבא. מאזור המרכז הרפואי שיבא מתפצל הקו לשתי זרועות: הצפונית – תעבור ברחובות רפאל איתן, שדרות אהרון קציר, אנה ומקס ווב, עד לגבולה הצפוני-מזרחי של אוניברסיטת בר-אילן. הדרומית – תחילתה באזור מרכז בית החולים שיבא, המשכה בתוואי הקו באזור בסיס תל-השומר המיועד לפינוי, ומשם אל יהוד-מונוסון עד לקצה הזרוע בצומת הטייסים. כחלק מן העבודות על התוואי, צפויים להיעשות פרויקטים נוספים המשיקים לרכבת הקלה – הפיכת רחוב אלנבי למדרחוב, שיפוץ רחוב ארלוזורוב, סלילת כביש 4612, הרחבת כביש 461 וחיבור כביש 6 וכביש 40. בסוף 2015, שר התחבורה ישראל כ"ץ הנחה את החברה הממשלתית נת"ע לקדם את תכנון הקו הירוק והקו הסגול של מערכת הרכבות הקלות של מטרופולין תל אביב. בתכנון המקורי, תוואי הקו עבר בשכונת כפר גנים ג' שבמזרח העיר פתח תקווה. עם זאת, התושבים המקומיים התנגדו למעבר רכבת קלה בסמוך לביתם, בשלל טיעונים שהופרכו לחלוטין על ידי משרד התחבורה והחברה הממשלתית נת"ע, ובכוונה להימנע מסכסוך משפטי שיעכב את הפרויקט, הוחלט לבטל את מעבר הקו בפתח תקווה. בתחילת 2016, נת"ע פרסמה לציבור את תוואי הקו הסגול המתוכנן. במהרה, קמו לתוואי התנגדויות רבות. ארגונים ועמותות הפועלים למען איכות הסביבה התנגדו נחרצות לתוכניות הרכבת הקלה, שכן אלו כוללות כריתה של כ-7,200 עצים עבור בנייתם של הקו האדום, הקו הירוק והקו הסגול יחד. קצא"א התנגדה לבניית מתחם התחבורה הציבורית המשולב בצומת הטייסים, היות שמתחת לשטחו המתוכנן תשתיות אנרגיה ותובלה בצינורות של גז ונפט, אך נת"ע השיגה עימה פשרה. תושבי העיר רמת גן, בגיבוי העירייה המקומית, התנגדו למעבר רכבת קלה עילית בסמוך לביתם, ודרשו להפוך את המסלול בעירם לתחתי. נת"ע הבטיחה לשקול את שינוי התוואי, אך בסוף 2016 הוועדה לתשתיות לאומיות אישרה את תוואי הקו כפי שהוא. בתחילת 2017, קבינט הדיור והתחבורה אישר מטעם ממשלת ישראל את תוואי הקו. תושבי רמת גן המשיכו בקמפיין מחאה והעירייה המקומית הגישה מטעם התושבים עתירה לבית המשפט העליון. בניגוד לדעת אנשי המקצוע, בית המשפט החליט להתערב בנושא ודרש מנת"ע להשהות את הפרויקט על מנת לבחון את שינוי התוואי. גם תושבי העיר שוהם ניהלו קמפיין מחאה לשינוי תוואי הקו, והם ביקשו את הארכת המסלול בשני קילומטרים מצומת הטייסים אל איירפורט סיטי, כך שיוכל לשרת את תושבי ועובדי האזור. בסופו של דבר, טענותיהם ובקשותיהם של תושבי רמת גן ושוהם לא נענו. בהמשך, עתירות בנושאים נוספים של תושבי רמת גן נגד הפרויקט נדחו על ידי בית המשפט לעניינים מינהליים ואף בערכאת בית המשפט העליון. תוואי הקו דרש הפקעות, בהתאם לחוק, של עשרות בתי מגורים בעיר תל אביב-יפו, כמה בודדים ברחובות בשכונת התקווה ואת רוב בתי המגורים בשכונת כפר שלם. כמו כן, על מנת למנוע מראש התנגשויות עם הרכבת הקלה, תוכניות בנייה של קבלנים באזור תוואי הקו נאלצו להשתנות. תושבי כפר שלם סירבו לפנות את בתיהם, בהתאם לחוק ועל אף הפיצויים שהוצעו להם, ובסוף 2018 הם הגישו נגד נת"ע תביעה בבית המשפט המחוזי בתל אביב. בתגובה, נת"ע תבעה אותם בחזרה. לאחר סכסוך משפטי של יותר משנה, משרד התחבורה הורה לרשות מקרקעי ישראל לשוב ולדון עם תושבי השכונה על התנאים לפינויים. ב-2020, הוצע הסדר פיצויים חדש עבור המפונים. רוב תושבי השכונה הסכימו להסדר, אך מעטים המשיכו להתבצר בעמדתם, ובאמצע 2020 נת"ע דרשה ממשרד התחבורה אישור לפינוי בכוח. בממשלת ישראל השלושים ושש, שרת התחבורה מרב מיכאלי אישרה את פינויים בכוח של האחרונים מתושבי השכונה. ב-24 בינואר 2022, לאחר כארבע שנים, אנשי נת"ע בסיוע שוטרי יס"מ השלימו את פינוי השכונה. ב-2017, נת"ע פרסמה את המכרזים לביצוע שלב "אינפרא 1" של העבודות, הכולל הכנה של הקרקע, יציקת יסודות, הסדרת הכבישים והמדרכות והעתקת תשתיות מים, חשמל ותקשורת. ב-11 ביולי 2018, פורסם המכרז המשותף של הקו הסגול והקו הירוק, בהיקף של כ-15 מיליארד שקלים, לרכישת ותחזוקת מערכות וקרונות הקו. ב-25 בדצמבר, החלו העבודות הראשונות על הקו, ברחוב ארלוזורוב במקטע שבין דרך נמיר לבין רחוב ויצמן. בהדרגה, העבודות ברחוב הורחבו למקטעים נוספים בו. כחלק מן העבודות ברחוב ארלוזורוב, הוא צפוי לעבור שיפוץ נרחב. בתחילת 2019, החל המיון המוקדם למכרז המקיף והמשמעותי, להקמה של הקו. בין נת"ע לבין משרד הכלכלה פרצה מחלוקת בנוגע לגודל רכש הגומלין במכרז, אך משרד האוצר התייצב לצד נת"ע והבהיר כי התערבות משרד הכלכלה בנושא איננה חוקית. עם זאת, המכרז המשיך להתעכב. ב-15 בספטמבר 2020, באיחור של חצי שנה, נסגר שלב הגשת ההצעות במכרז להקמה של הקו, בסכום כולל של כ-15 מיליארד שקלים לקו הירוק ולקו הסגול יחד, עם חמש קבוצות מועמדות – "CAF" הספרדית בשיתוף "שפיר הנדסה"; "אלסטום" הצרפתית בשיתוף "אלקטרה" ו"דן"; "CRCC" (אנ') ו-"CRRC" הסיניות בשיתוף "שיכון ובינוי" ו"אגד"; "CHEC" (אנ') הסינית בשיתוף "מנרב" ו"אלייד"; ו-"CREC" (אנ') הסינית בשיתוף "הפניקס" ו"בומברדיה" הקנדית. במשך יותר משנה, משרד האוצר אסר על נת"ע להכריז על הזוכות במכרז, זאת מחשש לקנס שהמדינה תקבל מן החברות הזוכות בעקבות העיכוב בפינוי תושבי כפר שלם. בנוסף, הקבינט של ארצות הברית רמז למשרד האוצר כי עליו למנוע את זכייתן של החברות הסיניות המועמדות והפעיל לחץ על גורמים מדיניים בנושא זה, כחלק ממלחמת הסחר בין ארצות הברית לסין. בסוף 2021, נת"ע ערכה שימוע לחברות הסיניות, עקב "אי-היתכנות כלכלית" להצעותיהן. ב-20 בינואר 2022, נת"ע הודיעה על זכייתה של "CAF" הספרדית בשיתוף "שפיר הנדסה" במכרז להקמה של הקו הסגול. ב-2 בפברואר, CAF חשפה את עיצוב הקרונות העתידי לקו – השונה באופן מהותי מזה של הקו האדום. עוד באותו היום, סמנכ"ל הכספים של שפיר הכריז כי העבודות יסתיימו תוך כ-5 שנים, כשהוא אף צופה הקדמה בלוחות הזמנים. בסוף מרץ, דווח בעיתון "גלובס" כי בהקמת הקו הסגול עיכובים משמעותיים. בין היתר, מדובר בעיכוב בביצוע העבודות בכבישי 471, 461 ו-40, כמו גם ברחוב אלנבי. לטענת גורמים במשרדי האוצר והתחבורה, עיכובים אלו עלולים להוביל לעיכוב של 3 שנים בפתיחת הקו לפעילות מסחרית מלאה – עד ל-2030. ב-21 באפריל 2021, רחוב בן-יהודה, במקטע שבין רחוב גורדון לרחוב בוגרשוב, נסגר עבור עבודות הרכבת למשך כ-8 חודשים. בתוכנית המקורית היה אמור הקו להיכנס לכלול חמש תחנות בתוך גבעת שמואל. תוכנית זו בוטלה בשנת 2018 בעקבות לחץ של התושבים ושל העירייה, ובמקומה נותרו רק שתי תחנות סמוך לאוניברסיטת בר-אילן. בדצמבר 2022 פורסם שנת"ע תומכת בחזרה לתוכנית המקורית ושמתקיימים על כך דיונים. ב-2022 החלה בנייתו של גשר מעל תחנת הרכבת תל אביב – ההגנה אשר ישמש את הקו הסגול במעבר מכיוון תל אביב לכיוון מזרח. ב-9 באוגוסט 2023, כחלק מהעבודות להקמת הקו הסגול של הרכבת הקלה בתל אביב, נסגר רחוב אלנבי בין רחוב המלך ג'ורג' למונטיפיורי לתנועת כלי רכב ואוטובוסים. בתום העבודות, הרחוב יהפוך למדרחוב עם רכבת קלה בדומה לרחוב יפו בירושלים. ב-4 במרץ 2024, רשות הרישוי הארצית שינתה את התוכנית הסטטוטורית של הקו הסגול והחליטה להאריך את הקו בגבעת שמואל ועד לדרך רבין בפתח תקווה. במסגרת ההארכה יתווספו 3 תחנות כאשר נקודת הקצה תהיה תחנה משותפת לקווים M2 ו-M3 של מערכת המטרו. אתר האינטרנט הרשמי של דנקל – הקו הסגול סרטון הדמיה של הקו הסגול, בערוץ היוטיוב של נת"ע תוואי הקו הסגול ושאר קווי הרכבת הקלה בגוש דן, באתר המפות הממשלתי איציק וולף, מנרב זכתה במקטע של הקו הסגול, באתר News1 מחלקה ראשונה, 6 בדצמבר 2020 אסף זגריזק, ‏"לא לפני 2030": הקו הירוק שהבטיח לחבר בין ראשון לציון להרצליה ייפתח באיחור ניכר, באתר ‏מאקו‏, 8 באוגוסט 2024 הקו הסגול גיא נרדי, ‏התחייה של אלנבי: כך ייראה המהפך של הרחוב העמוס בת"א, באתר גלובס, 25 בינואר 2022 הילה ציאון, לקראת הרכבת הקלה: התוכנית שתשנה את רחוב ארלוזורוב בת"א, באתר ynet, 29 בנובמבר 2020 גיא נרדי, ‏חברת מנרב תתכנן ותבצע את התחדשות כביש 461 תמורת 285 מיליון שקל, באתר גלובס, 6 בדצמבר 2020 הקו הסגול, באתר נת"ע – נתיבי תחבורה עירוניים ליאור גוטמן, אחרי הקו האדום: הכירו את הקווים הירוק והסגול של הרכבת הקלה, באתר כלכליסט, 20 בדצמבר 2015 רכבת קלה בתוך פ"ת? כנראה שלא, באתר פיתה, 15 בדצמבר 2016 אלעד אלפסה, על NIMBY והרק"ל, זכות דרך, 6 במאי 2017 אורן דורי, הקו הסגול של הרכבת הקלה: הערים שיחוברו למרכז תל אביב, באתר TheMarker‏, 20 בדצמבר 2015 נעמה ריבה, עשרות התנגדויות לתוכניות הרכבת הקלה: "חדירה בוטה למגרשים פרטיים", באתר TheMarker‏, 9 במרץ 2016 שני אשכנזי, ‏עשרות אלפי עצים ייכרתו בשל הרכבת הקלה והמטרו, באתר גלובס, 15 בדצמבר 2020 ליאור גוטמן, הושגה פשרה עם קצא"א - שתאפשר את הקמת הקו סגול של הרכבת הקלה, באתר כלכליסט, 19 בפברואר 2020 ליאור גוטמן, עיריית רמת גן נגד הקו הסגול: הטמינו באדמה או שנלך לבג"ץ, באתר כלכליסט, 8 בפברואר 2016 ליאור גוטמן, המדינה תבחן מסלול חדש לקו הסגול כדי לא לפגוע בתושבים, באתר כלכליסט, 14 במרץ 2016 נועם דביר, היכונו לקו הסגול מתל אביב ליהוד: 18 ק"מ, 44 תחנות ו-8.5 מיליארד שקל, באתר ynet, 5 ביוני 2016 אורן דורי, המקטע העיקרי של הקו הסגול ברכבת הקלה אושר בות"ל, באתר TheMarker‏, 28 בנובמבר 2016 נתי יפת, ‏הרכבת הקלה: אושרו 3 מקטעים נוספים בקו הסגול והירוק, באתר גלובס, 9 בינואר 2017 ליאור גוטמן, תושבי ר"ג יפגינו היום נגד תוואי הקו הסגול של הרכבת הקלה, באתר כלכליסט, 14 בנובמבר 2017 ליאור גוטמן, עיריית ר"ג עתרה לבג"ץ כנגד סלילת הקו הסגול של הרכבת הקלה, באתר כלכליסט, 14 במרץ 2017 ליאור גוטמן, בג"ץ: ייבחן תוואי חלופי לקו הסגול של הרכבת הקלה ברמת גן, באתר כלכליסט, 20 בנובמבר 2017 תיבחן אפשרות להביא את הרכבת הקלה לשוהם, באתר שהם פלוס, ‏4 במרץ 2016 גיא ליברמן, ‏נדחתה עתירת תושבים נגד מתווה בניית כביש וקו רק"ל בשכונת קריית קריניצי בר"ג, באתר גלובס, 24 באוגוסט 2021 אורי חודי, ‏הקו הסגול של הרכבת הקלה: בתי מגורים צפויים להיהרס, באתר גלובס, 2 ביולי 2017 נעמי צורף ומאור שלום סוויסה, הפאבלות של תל אביב, באתר כלכליסט, 13 בפברואר 2020 שלומית צור, ‏הדירה שלכם, המרפסת של המדינה: הדרישות של נת"ע, באתר גלובס, 15 ביולי 2019 ליטל דוברוביצקי, פער של 2 מיליון שקל: תושבי כפר שלם מתנגדים לפיצוי שמציעה נת"ע על פינוי בתיהם, באתר כלכליסט, 14 באוקטובר 2018 ליטל דוברוביצקי, נת"ע הגישה תביעות לפינוי תושבים בכפר שלם ששטחם הופקע לטובת הקו הסגול, באתר כלכליסט, 31 בדצמבר 2018 ליאור גוטמן, המדינה תנהל מו"מ עם תושבי כפר שלם על הפיצוי על הקמת הקו הסגול של הרכבת, באתר כלכליסט, 12 בינואר 2020 ענת דניאלי, סמוטריץ' קיבל שקט: פינוי כפר שלם אחרי הבחירות, באתר כלכליסט, 16 בפברואר 2020 ליאור גוטמן, רגע לפני חילופי השרים: אושר מתווה הפיצוי לתושבי כפר שלם, באתר כלכליסט, 13 במאי 2020 ליאור גוטמן, משרד התחבורה עוד לא אישר פינוי בכוח, בנת"ע לא יודעים מה לעשות בכפר שלם, באתר כלכליסט, 22 ביולי 2020 משה כהן, ‏המשפחות האחרונות המתגוררות בתוואי הקו הסגול של הרכבת הקלה יפונו, באתר מעריב אונליין, 18 בינואר 2022 אסף זגריזק, ‏נת"ע נערכת לפינוי כפר שלם: פתרונות לינה ארעיים ופיצוי של 50 אלף שקל למשפחה בשנה, באתר גלובס, 18 בינואר 2022 קינן כהן‏, במזג אוויר סוער: המשטרה החלה לפנות בכוח משפחות בכפר שלם, באתר וואלה, 24 בינואר 2022 אסף זגריזק, ‏נת"ע הודיעה על השלמת פינוי כפר שלם: "מטלה לא משמחת אך הכרחית", באתר גלובס, 24 בינואר 2022 נתי יפת, ‏הקו הירוק והקו הסגול ברכבת הקלה: נת"ע מפרסמת 3 מכרזים, באתר גלובס, 9 במאי 2017 סוניה גורודיסקי, ‏המכרז הגדול של קווי הרכבת הקלה החדשים בגוש דן יוצא לדרך, באתר גלובס, 11 ביולי 2018 ליאור גוטמן, הקווים הסגול והירוק של הרכבת הקלה יוצאים לדרך - עם מכרז בהיקף 15 מיליארד שקל, באתר כלכליסט, 11 ביולי 2018 ליאור גוטמן, החלו עבודות התשתית על ה"קו הסגול" בגוש דן, באתר כלכליסט, 25 בדצמבר 2018 סוניה גורודיסקי, ‏נת"ע מתחילה בעבודות על הקו הסגול של הרכבת הקלה בת"א; כך ייראה המסלול, באתר גלובס, 25 בדצמבר 2018 אסנת ניר, סגר ללא מגפה: עבודות הרכבת הקלה בת"א יורחבו כבר החודש, באתר TheMarker‏, 2 בספטמבר 2020 אמיית גזית, חידוש רחוב ארלוזורוב בת"א: בלי גינות וחניות, באתר כלכליסט, 21 בדצמבר 2017 הילה ציאון, לקראת הרכבת הקלה: התוכנית שתשנה את רחוב ארלוזורוב בת"א, באתר ynet, 29 בנובמבר 2020 עמירם ברקת, ‏שש קבוצות בינלאומית יתמודדו על הקמת שני קווי רכבת קלה נוספים בגוש דן, באתר גלובס, 28 בפברואר 2019 ליאור גוטמן, 6 קבוצות ניגשו למיון המוקדם להקמת מערכות החישמול בקווי הרכבת בת"א, באתר כלכליסט, 28 בפברואר 2019 ליאור גוטמן, הרכבת הקלה: מכרזי הקו הסגול והקו הירוק בסכנת הקפאה מיידית, באתר כלכליסט, 22 באוגוסט 2019 ליאור גוטמן, האוצר ונת"ע נגד משרד הכלכלה: ההוראה להקפיא את מכרזי הרכבת הקלה בת"א ניתנה בחוסר סמכות, באתר כלכליסט, 11 בדצמבר 2019 עמירם ברקת, ‏האוצר נגד הכלכלה: פעל ללא סמכות לעצור את מכרזי הרכבת הקלה, באתר גלובס, 11 בדצמבר 2019 עמירם ברקת, ‏ראשל"צ, הרצליה ורמת השרון ימשיכו להמתין: גם הקווים הסגול והירוק של הרכבת הקלה נדחים, באתר גלובס, 14 בינואר 2020 גיא נרדי, ‏הקרב על הרכבת הקלה: מי ניגשו למכרז הביצוע המסקרן, באתר גלובס, 15 בספטמבר 2020 יובל שדה, האוצר והתחבורה מונעים את השלמת מכרז הרכבת הקלה, באתר כלכליסט, 5 בינואר 2022 יובל שדה, ארצות הברית לוחצת על האוצר: סינים במכרז הרכבת הקלה זה בעייתי, באתר כלכליסט, 20 ביוני 2021 גיא ליברמן, ‏נת"ע קיימה שימוע חריג להצעת שיכון ובינוי למכרז הרכבת הקלה. זו הסיבה, באתר גלובס, 1 בדצמבר 2021 יובל שדה, גוברים הסיכויים ששיכון ובינוי, אגד ו-CRCC הסינית ייפסלו ממכרזי הקו הירוק והסגול, באתר כלכליסט, 8 בדצמבר 2021 יובל שדה, הסינים נפסלו: נבחרו החברות שיקימו את הקו הירוק והסגול של הרכבת הקלה בגוש דן, באתר כלכליסט, 30 בינואר 2022 הצצה ראשונה: כך יראו הרכבות בקו הסגול, באתר "Time Out ישראל", 2 בפברואר 2022 נתנאל אריאל, "האתגר הגדול יהיה איך לקצר את לוחות הזמנים של הקו הסגול", באתר ביזפורטל, 2 בפברואר 2022 אסף זגריזק, ‏הקו האדום של הרכבת הקלה שוב מתעכב: ההפעלה המסחרית תידחה לאמצע 2023, באתר גלובס, 21 במרץ 2022 גיא נרדי, ‏לידיעת תושבי מרכז תל אביב: זו הסיבה שאתם עומדים יותר בפקקים השבוע, באתר גלובס, 21 באפריל 2021 יובל שדה, מסלול הרכבת הקלה מתארך לראשון לציון וגבעת שמואל, באתר כלכליסט, 5 בדצמבר 2022 ירון דורון, בעוד הקו האדום יוצא לדרך, רחוב אלנבי נסגר לתנועה לרגל העבודות על הקו הסגול, באתר ישראל היום, 10 באוגוסט 2023 אסף זגריזק, ‏חדשות טובות לגבעת שמואל: הקו הסגול יוארך לתוך העיר | בלעדי, באתר גלובס, 4 במרץ 2024